હરેનની હત્યા કોણે અને કેમ કરાવી તે આપણે શોધી શક્યા નહીં તેનો અફસોસ આપણને આજે પણ છે, પણ મને અને મારા મિત્રોને ત્યારે આઘાત લાગ્યો જ્યારે જે ભાજપના નેતાઓએ તમારા પતિની હત્યા કરાવી હોવાની તમને શંકા હતી. અને જે ભાજપના નેતાઓ હરેનની હત્યા પછી તમારાથી દુર રહેવાનો પ્રયત્ન કરતા હતા, તમારી મુશ્કેલીના દિવસોમાં હરેનના ખાસ ગણાતા અંગત મિત્રો અને ભાજપના નેતાઓ દુર જતા રહ્યા હતા કારણ તેમને ડર હતો કે તમારી સાથે રહેવાનો અર્થ નરેન્દ્ર મોદી અને અમિત શાહ સાથે દુશ્મની કરી લેવી. સમય બદલાયો નરેન્દ્ર મોદી વડાપ્રધાન થયા અને અમિત શાહ રાષ્ટ્રીય પ્રમુખ થયા. આમ તો તમે મારી સાથે અનેક નાની નાની બાબતોની ચર્ચા કરતા હતા, પણ તે વાત તમે ક્યારેય કરી નહીં.